**Mariann Gundersen Leliënhof** (født 1961), kjent som **Mia Gundersen**, er en norsk sanger og skuespiller.

Karriere
--------

Hun debuterte som 8-åring ved Rogaland Teaters barneteater som ekorngutten Per og ble værende der til hun begynte å spille i band som 15-åring. I 1983 tok hun over som vokalist i Stavangerbandet Asfalt som året etter ga ut albumet *Få det ud* før bandet ble oppløst. I 1985 deltok hun i prosjektet *All Of Us*, Rogalands eget bidrag til Live Aid og året etter ga hun ut sin eneste soloplate *Temptation*. Hun deltok i norsk Melodi Grand Prix i 1985, 1986 og 1996. Gundersen har også deltatt som *den rosa puddelen* i *Maskorama* på NRK1 i 2020.

Som TV-skuespiller har hun blant annet deltatt i serien *Offshore* (som kantinedama Mette Haug) og i NRK Barne-TV-seriene *Uhu!* (som Berit Smerit Perit) og *Sesam Stasjon*. På scenen har hun gestaltet en rekke musikalroller og vanlige teaterroller, i oppsetninger som *Cabaret*, *My Fair Lady*, *Evita* på hjemmescenen Rogaland Teater og *Cabaret* på Den Nationale Scene i Bergen. I 1999 spilte Gundersen rollen som *Sugar* i komedien Sugar på Chateau Neuf i Oslo. Samme år spilte hun *Britt Bull* i filmen Fomlesen i kattepine. I 2000 spilte hun en-kvinneforestillingen *Gelsomina* på Scene West Victoria. Hun var med i *Manndomsprøven* på Oslo Nye Teater i 2006 og musikalversjonen av *Svindlere med stil* på Chateau Neuf i 2008.

I 2007 og 2008 var hun jurymedlem i TV Vests program *The LIPA Dream* hvor unge musikere kjempet om en plass på Liverpool Institute for Performing Arts (LIPA). Våren 2008 var hun dommer i *Norske Talenter* sammen med Thomas Giertsen og Jan Fredrik Karlsen. Norske Talenter er den norske utgaven av *Got Talent*.

Den 2. oktober 2008 hadde Gundersens jubileumsforestiling «All of Mia» premiere på Chat Noir. På scenen medvirket for øvrig det seks manns sterke Christianssand String Swing Ensemble, pianisten Sverre Indris Joner, to strykere, samt to mannlige dansere. Showet ble en fiasko, og ble tatt av plakaten etter én forestilling.

Personlig
---------

I 2008 utkom hennes selvbiografi *Jeg er Mia* (Aschehoug forlag), skrevet sammen med Hege Storhaug, hvor hun blant annet skrev om morens rusmisbruk.

Mia Gundersen var gift med fotografen Marcel Leliënhof fra 2002 til de skilte seg i 2016. Paret har to adoptivsønner sammen.

Gundersen er storesøster til skuespilleren Toni Gundersen.

Diskografi
----------

Utdypende artikkel: Mia Gundersens diskografi

Referanser
----------

1. ↑   snl.no[Hentet fra Wikidata]
2. ↑   Store norske leksikon, snl.no[Hentet fra Wikidata]
3. ↑   www.vg.no[Hentet fra Wikidata]
4. ↑  Mia\_Gundersen på Store norske leksikon. Besøkt 4. februar 2017.
5. 1 2  TV2 Underholdning 10. september 2016. Marcel Leliënhof åpnet seg om bruddet med Mia Gundersen. Besøkt 4. februar 2017.

Eksterne lenker
---------------

* (en) Mia Gundersen – kategori av bilder, video eller lyd på Commons Rediger på Wikidata
* (en) Mia Gundersen på Internet Movie Database Rediger på Wikidata

* (no) Mia Gundersen hos Sceneweb Rediger på Wikidata

* (en) Mia Gundersen hos The Movie Database Rediger på Wikidata
* (no) Mia Gundersen på TikTok Rediger på Wikidata

| * v
* d
* r
*Norske Talenter* |
| --- |
| Sesonger | 
* 1 (2008)
* 2 (2009)
* 3 (2010)
* 4 (2011)
* 5 (2012)
* 6 (2014)
* 7 (2015)
* 8 (2017)
* 9 (2018)
* 10 (2019)

 |
| Programledere | 
* Marte Stokstad (2008)
* Sturla Berg-Johansen (2008–2009)
* Pia Lykke (2009)
* Marthe Sveberg Bjørstad (2010–2011)
* John Brungot (2010–2011)
* Solveig Kloppen (2012–)
* Stian Blipp (2012)

 |
| Jury | 
* Jan Fredrik Karlsen (2008–2009)
* Thomas Giertsen (2008–2010)
* Mia Gundersen (2008–)
* Alex Rosén (2010–2012)
* Adil Khan (2011–2012)
* Omer Bhatti (2014)
* Lisa Tønne (2014)
* Bjarte Hjelmeland (2014)
* Linn Skåber (2015–2017)
* Bjarne Brøndbo (2015–)
* Suleman Malik (2015-2017)
* Janne Formoe (2018-)
* Mona Berntsen (2018–)

 |
| Vinnere | 
* 1: Erlend Bratland
* 2: Quick
* 3: Kristian Rønning
* 4: Daniel J. Elmrhari
* 5: Stine Hole Ulla
* 6: Angelina Jordan
* 7: Odin Landbakk
* 8: Vilde Winge

 |
| Andre deltakere | 
* Alexx Alexxander
* Duolva Duottar
* Frikar
* Mats Weinholdt
* Tina Presthus
* Oddvar Torsheim
* Absence Crew
* Stian Blipp
* Robert Smith-Hald
* MixMaster Cru

 |
| Andre versjoner | 
* Danmark
* Storbritannia
* Sverige
* USA

 |

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** Geni **·** VIAF **·** LCCN **·** ISNI **·** MusicBrainz **·** Discogs
 |